TAE พุ่งพรวด 10% นิวไฮรอบ 10 เดือน สะท้อนกำไรปี 61 โตทะลักกว่า 5 เท่าตัว
TAE พุ่งพรวด 10% นิวไฮรอบ 10 เดือน สะท้อนกำไรปี 61 โตทะลักกว่า 5 เท่าตัว มาที่ 294.28 ลบ. จากปีก่อนกำไร 48.86 ลบ.
21 ก.พ. 2562

ผู้สื่อข่าวรายงานว่า ราคาหุ้น บริษัท ไทย อะโกร เอ็นเนอร์ยี่ จำกัด (มหาชน) หรือ TAE ล่าสุด ณ เวลา 10.45 น. อยู่ที่ 2.40 บาท บวก 0.22 บาท หรือ 10.09% สูงสุดที่ 2.52 บาท ต่ำสุดที่ 2.32 บาท ด้วยมูลค่าซื้อขาย 21.58 ล้านบาท

โดยราคาหุ้น TAE ปรับตัวขึ้นสูงสุดในรอบ 10 เดือน นับตั้งแต่ราคาหุ้นอยู่ที่ระดับ 2.40 บาท เมื่อวันที่ 3 เม.ย.2561 หลังรายงานผลการดำเนินงานประจำปี 2561 มีกำไรเพิ่มขึ้น 5 เท่าตัว ดังนี้

ทั้งนี้ผลการดำเนินงานประจำปี 2561 มีกำไรเพิ่มขึ้น เนื่องจากบริษัทมีรายได้จากการขายเพิ่มขึ้น ค่าใช้จ่ายลดลงเนื่องจากในปี 2560 บริษัทต้องจ่ายชดเชยค่าเสียหายให้ผู้ที่ได้รับผลกระทบจากบ่อกักเก็บน้ำกากส่าที่พังทลายจากการเกิดอุทกภัยในปี 2560 จำนวน 73.32 ล้านบาท